CELEX: 62018CA0331
Language: et
Date: 2019-09-05 00:00:00
Title: kohtuasi C-331/18: Euroopa Kohtu (kuues koda) 5. septembri 2019. aasta otsus (Krajský súd v Prešove eelotsusetaotlus - Slovakkia) – TE versus Pohotovosť s.r.o. (Eelotsusetaotlus – Direktiiv 2008/48/EÜ – Tarbijakaitse – Tarbijakrediidileping – Artikli 10 lõike 2 punktid h ja i ning lõige 3 – Krediidilepingus sisalduv kohustuslik teave – Riigisisene õigusnorm, mis näeb ette kohustuse täpsustada iga tagasimakse jaotus laenu põhiosa tagasimakse, intressi ja tasude vahel)

11.11.2019   
            
            
               ET
            
            
               Euroopa Liidu Teataja
            
            
               C 383/25
            
         
      Euroopa Kohtu (kuues koda) 5. septembri 2019. aasta otsus (Krajský súd v Prešove eelotsusetaotlus - Slovakkia) – TE versus Pohotovosť s.r.o.
      (kohtuasi C-331/18) (1)
      
      (Eelotsusetaotlus - Direktiiv 2008/48/EÜ - Tarbijakaitse - Tarbijakrediidileping - Artikli 10 lõike 2 punktid h ja i ning lõige 3 - Krediidilepingus sisalduv kohustuslik teave - Riigisisene õigusnorm, mis näeb ette kohustuse täpsustada iga tagasimakse jaotus laenu põhiosa tagasimakse, intressi ja tasude vahel)
      (2019/C 383/26)
      Kohtumenetluse keel: slovaki
      
         Eelotsusetaotluse esitanud kohus
      
      Krajský súd v Prešove
      
         Põhikohtuasja pooled
      
      
         Apellant: TE
      
         Vastustaja: Pohotovosť s.r.o.
      
         Resolutsioon
      
      
                  1.
               
               
                  Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ, artikli 10 lõike 2 punkte h–j, koostoimes sama direktiivi artikli 22 lõikega 1, tuleb tõlgendada nii, et sellega on vastuolus sellised riigisisesed õigusnormid, nagu on kõne all põhikohtuasjas, mille kohaselt tuleb krediidilepingus täpsustada iga tagasimakse jaotus vajaduse korral laenu põhiosa tagasimakse, intressi ja muude tasude vahel.
               
            
                  2.
               
               
                  Direktiivi 2008/48 artikli 10 lõige 2 ja artikli 22 lõige 1, nagu neid on tõlgendatud 9. novembri 2016. aasta kohtuotsuses Home Credit Slovakia (C-42/15, EU:C:2016:842), on kohaldatavad sellisele krediidilepingule, nagu on kõne all põhikohtuasjas, mis on sõlmitud enne selle kohtuotsuse kuulutamist ja enne, kui riigisisestesse õigusnormidesse tehti muudatus nende normide kooskõlla viimiseks nimetatud kohtuotsuses antud tõlgendusega.
               
            
         (1)  ELT C 294, 20.8.2018.